b'\n_START_ARTICLE_\nErnest d\'Habsburg\n_START_SECTION_\nBiografia\n_START_PARAGRAPH_\nErnest va n\xc3\xa9ixer a Bruck an der Mur, a Est\xc3\xadria, sent el tercer fill de Leopold III d\'\xc3\x80ustria Despr\xc3\xa9s de la mort del seu pare en el camp de batalla de Sempach el 1386, es va posar sota la tutela d\'Albert III. El 1401 va acompanyar al rei alemany  Robert en la seva campanya a It\xc3\xa0lia. A la mort del seu germ\xc3\xa0 gran Guillem d\'Habsburg el 1406, els altres tres germans van estar d\'acord sobre la partici\xc3\xb3 futura del seu patrimoni (efectiva el 1411). En l\'acord de partici\xc3\xb3 de 1406, Ernest va rebre l\'\xc3\x80ustria Interior (Est\xc3\xadria, Car\xc3\xadntia i Carniola), i juntament amb el seu germ\xc3\xa0 gran Leopold IV (el cap de la l\xc3\xadnia Leopoldina), va tenir la tutela del jove Albert V d\'\xc3\x80ustria, emperador del Sacre Imperi. El 1407, els conflictes entre Leopold i Ernest va donar lloc a una guerra civil que va durar fins al maig de 1409. Quan Leopold va morir sense un hereu mascle el 1411, Ernest es va convertir en el cap indiscutible de la fam\xc3\xadlia Leopoldina i va fer efectiu el repartiment. El 1414, es va convertir en l\'\xc3\xbaltim duc en ser entronitzat d\'acord amb el ritu tradicional de Car\xc3\xadntia, i des de llavors es va anomenar arxiduc. De fet fou el primer Habsburg a emprar de manera efectiva aquest t\xc3\xadtol, que havia estat inventat per Rodolf IV d\'\xc3\x80ustria._NEWLINE_Va ser nomenat membre de l\'Orde del Drac; m\xc3\xa9s tard es va enemistar amb l\'emperador Segimon de 1412 en endavant, quan el seu germ\xc3\xa0 Frederic IV d\'Habsburg (governant de Tirol i \xc3\x80ustria Anterior) va ser declarat fora de la llei per l\'emperador el 1417; Ernest primer va intentar obtenir el control sobre els territoris de Frederic per a si mateix, per\xc3\xb2 despr\xc3\xa9s va arribar a un acord amb ell i va defensar amb \xc3\xa8xit Tirol en contra de les pretensions de l\'emperador._NEWLINE_Ernest va morir a Bruck an der Mur, i va ser enterrat al monestir cistercenc de Rein.  El seu sobrenom "el de Ferro" va comen\xc3\xa7ar a ser usat despr\xc3\xa9s de la seva mort.'